《海虞十二景 其七 破山钟磬》
明代·卢龙云

断壁云常补，崩厓路欲迷。仙游邀杖屦，客至访伽梨。

闻磬知莲社，听钟认虎溪。禅心如入定，真作絮沾泥。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。